Priehrada (hrádza)

Priehrada je vodné dielo majúce podobu vzdúvacej stavby (s príslušenstvom), ktorá prehradzuje vodný tok a zadržuje vodu na vodohospodárske účely alebo zadržiavanie povodní. Vytvára priehradnú nádrž. Skladá sa z 2 častí: priehradné teleso/priehrada (v užšom zmysle)/priehradná hrádza (t.j. vlastná vzdúvacia stavba) príslušenstvo priehrady (napr. výpusty, priepady, privádzače a pod.) Funkcia Priehrada slúži na zadržiavanie vody na zásobovanie pitnou alebo technickou vodou, na výrobu elektrickej energie, ochranu pred povodňami, vyrovnávanie prietokov, no i k rekreácii, vodným športom, rybolov a iné. Konštrukcia hrádzí Rozlišujeme niekoľko typov priehrad: zemná sypaná - napríklad Ružín naplavená balvanová betónová, železobetónová, murovaná gravitačná - napríklad Oravská priehrada, Malá Lodina, Nosice gravitačná odľahčená pilierová členená klenbová - má zakrivený polomer a opiera sa o vysoké skaly hôr Priehrady na Slovensku Na Slovensku je postavených viac ako 50 priehrad. Najväčšie vodné plochy vytvárajú priehrady: Oravská priehrada - najväčšia plocha jazera 35 km² aj najväčší celkový objem a to 375,2 mil. m³ Zemplínska šírava Liptovská Mara - druhý najväčší celkový objem zadržiavanej vody 360,5 mil. m³ Veľká Domaša Vodné dielo Gabčíkovo Vodné dielo Kráľová Sĺňava Vodná nádrž Malá Domaša Vodárenská nádrž Starina - najväčšia vodárenská nádrž Čierny Váh - najväčší inštalovaný výkon 735 MW Galéria Referencie Literatúra S. Šaling, C. Laco: Stavebnícky náučný slovník. 4, Koštrukcie. 1. časť, Teória konštrukcií,Slovenské vydavateľstvo technickej literatúry, Bratislava, 1968 Pozri aj Zoznam vodných diel na Slovensku Iné projekty Commons ponúka multimediálne súbory na tému Priehrada (hrádza) Zdroj Tento článok je čiastočný alebo úplný preklad článku Přehradní hráz na českej Wikipédii.